Fær ekki vinnu eftir stórmyndina Aladdín Mena Massoud veður ekki í tilboðum . AFP Leikarinn Mena Massoud sló í gegn þegar hann fór með hlutverk Aladdíns í samnefndri kvikmynd sem frumsýnd var í vor . Þrátt fyrir það veður hann ekki í gylliboðum og segist í rauninni ekki fá vinnu í viðtali við The Daily Beast . Massoud er frá Kanada en fluttist þangað sem innflytjandi frá Egyptalandi . Hann hefur ávallt átt erfitt með að fá tilboð um að leika annað en hryðjuverkamenn . Þrátt fyrir að hafa leikið í einni af stóru myndunum í ár þarf hann enn að berjast fyrir því að fá boð í áheyrnarprufur sem eru vanalega fullar af hvítum leikurum . „ Ég vil að fólk viti að lífið er ekki alltaf dans á rósum þegar þú gerir eitthvað eins og Aladdín , “ segir Massoud sem segist vera þreyttur að þegja um þessa staðreynd . „ Hann hlýtur að eiga milljónir . Hann hlýtur að fá öll tilboðin , “ segir Massoud að fólk haldi um sig en raunveruleikinn er langt frá því að vera eins og fólk heldur . „ Ég hef ekki fengið eina prufu síðan Aladdín kom út . “